|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj për disa ndryshime në ligjin nr. 9154, datë 06.11.2003, “Për Arkivat” | |
| **MINISTRIA UDHËHEQËSE** | **Kryeministria** | |
| **FAZAE POLITIKËS/VLERËSIMIT TË NDIKIMIT** | Zhvillim | |
| **BURIMI I PROPOZIMIT TË POLITIKËS** | I brendshëm | |
| **DIREKTIVË/RREGULLORE E BE-së** | Jo e zbatueshme | |
| **PUBLIKIMET DHE STRATEGJITË E LIDHURA** | Jo | |
| **DATA E KONSULTIMIT PUBLIK** | 24.05.2022 | |
| **DATAE VLERËSIMIT TËNDIKIMIT** |  | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | Po  27.05.2022 | |
| **NUMRI I VLERËSIMIT TË NDIKIMIT** | 2022 – Nr.01 - DPA | |
| **TE DHËNA KONTAKTI**  **(EMRI, E-MAIL, NUMRI I TELEFONIT TËPERSONIT TË KONTAKTIT)** | Endrit Musaj  [Endrit.Musaj@arkiva.gov.al](mailto:Endrit.Musaj@arkiva.gov.al)  0692640170  Joana Dadaj  [Joana.Dadaj@arkiva.gov.al](mailto:Joana.Dadaj@arkiva.gov.al)  0686056366. | |
|  | | |
| **PJESA 1: PËRMBLEDHJEEKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Ligji që rregullon çështjet arkivore në Republikën e Shqipërisë është Ligji nr. 9154, datë 6.11.2003 “Për arkivat”. Për shkak të moshës së tij, ligji në fuqi nuk u përgjigjet shumë prej problematikave të normave dhe të punës arkivore, siç dhe kemi konstatuar..  Qëllimi i këtij projektligji është që të përmirësojë kuadrin ligjor. Kjo domosdoshmëri vjen edhe si pasojë e ndryshimeve ligjore të herë pas hershme që kanë pësuar ligjet që lidhen ngushtë me normat arkivore.  Me zhvillimin e teknologjisë, mënyra e evidencimit dhe arkivimit të dokumentit elektronik krijon probleme të mëdha.  Për rrjedhojë, Drejtoria e Përgjithshme e Arkivave rekomandon ndërhyrjen e qeverisë për të trajtuar këto problematika. | | |
| **OBJEKTIVAT**  *Cilat janë objektivat dhe efektet e synuara të propozimit?*   * Ndarja qartë e terminologjisë dhe e kompetencave, siç janë “arkivat e përhershme”, të cilat duhen të përcaktohen si arkivat e destinacionit final të dokumentacionit, si dhe “arkivat në veprim” ku përfshihen arkivat në veprim të autoriteteve publike. * Riorganizimi i rrjetit arkivor të Republikës së Shqipërisë. * Përcaktimi i emërtesave fikse për arkivat e sistemit. * Rritja e afateve të dorëzimit të dokumentacionit në arkivat e përhershme përkatës në 15- 25 vjet. * Shfuqizimi i disa neneve të ligjit “Për Arkivat”, që janë të përcaktuara qartë në Ligjin nr.8457, datë 11.02.1999 “Për informacionin e klasifikuar “sekret shtetëror”, i ndryshuar. * Shfuqizimi i nenit që ka mospërputhje me ndryshimet e reja të ligjit nr. 152/2013 “Për nëpunësin civil”, të ndryshuar. * Plotësimin e ligjit “Për Arkivat”, duke ju referuar legjislacionit për dokumentin elektronik duke rregulluar çështje që kanë të bëjnë me evidencimin dhe arkivimin e tij. * Harmonizimi i legjislacionit, ku e drejta e informimit nëpërmjet përgjigjes ndaj kërkesës së qytetarit të riformulohet vetëm për arkivat në veprim, ndërkohë e drejta e informimit për arkivat e përhershme të realizohet nëpërmjet të drejtës së shfrytëzimit. * Institucionet joshtetërore dhe personat juridikë e fizikë privatë që me legjislacionin specifik të rregullimit të tyre kanë dokumentacion, ruajtja e të cilit është i detyrueshëm për shkak të funksionit publik, të shpallur RHK nga Drejtoria e Përgjithshme e Arkivave, të dorëzojnë dokumentacionin në përputhje me afatet të përcaktuara me urdhër të përbashkët të Drejtorisë së Përgjithshme të Arkivave dhe ministrisë përgjegjëse të fushës së veprimtarisë së tyre. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Opsionet e mëposhtme janë vlerësuar në funksion të arritjes së objektivave të politikës:  **Opsioni 0 (status quo**)**: Procedurat të vijojnë me kuadrin ekzistues në fuqi:** Ligji nr. 9154, datë 6.11.2003, “Për arkivat”  **Opsioni 1**: Të amendohet kuadri ligjor ekzistues.  **Opsioni 2**: Të hartohet dhe miratohet një ligj i ri. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  Ndryshimet ligjore nuk krijojnë kosto shtesë në buxhetin e shtetit, por parashtrojnë transferim të zërave buxhetore të arkivave, që sot janë në varësi të institucioneve të tjera të Drejtorisë së Përgjithshme të Arkivave. Shpenzimet korrente do të jenë të pandryshuara, duke marrë në konsideratë transferimin e fondeve buxhetore që kanë aktualisht në përdorim arkivat që do të kalojnë në varësi të DPA-së. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i preferuar është Opsioni 1, pasi përpos problematikave të sipërcituara, nevoja e miratimit të një ligji të ri, diktohet edhe nga domosdoshmëria e harmonizimit të ligjit për arkivat me kuadrin ligjor ekzistues, që rregullon çështjet e lidhura me këtë fushë. Mund të përmendim:  **Kostoja e llogaritur në total në opsionin e preferuar, mbi buxhetin e shtetit gjatë periudhës 3- vjeçare, menjëherë pas miratimit të ligjit.**   |  |  |  | | --- | --- | --- | | Viti 1 | Viti 2 | Viti 3 | | 90 mil | 90 mil | 90 mil | | | |
| Shpenzimet kapitale që janë të domosdoshme për zbatimin e ligjit, duke evidentuar nevojat e ruajtjes së gjithë fondit arkivor që do të ruajë Drejtoria e Përgjithshme e Arkivave, janë 270 milionë lekë, të shtrira nga 90 milionë lekë për një periudhë tre vjeçare, PBA 2020-2022, si dhe parashikojnë rritjen në masën proporcionale të tavanit vjetor të shpenzimeve kapitale të DPA-së. Shuma e nevojshme për PBA 2020-2022 do të përballohet nga transferimi proporcional i shpenzimeve kapitale të tetë institucioneve që kanë në varësi arkiva historikë, të cilat kalojnë në varësi të Drejtorisë së Përgjithshme të Arkivave. | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*  Në zbatim të Ligjit 146/2014, “Për Njoftimin dhe Konsultimin Publik” projektligji dhe relacioni përkatës u publikuan në Regjistrin Elektronik për Njoftimet dhe Konsultimet Publike.  Në datën 24.6.2022, është mbyllur konsultimi publik në Regjistrin Elektronik për Njoftimet dhe Konsultimet Publike, i projektligjit për disa ndryshime në ligjin 9154, datë 6.11.2003, “Për Arkivat”, paraqitur nga Drejtoria e Përgjithshme e Arkivave.  Gjatë fazës ku projektligji ka qenë i publikuar në Regjistrin Elektronik pranë adresave të e-mailit të DPA, konkretisht më adresën e hapur posaçërisht dhe në adresën zyrtare të institucionit, kanë ardhur dy sugjerime të cilat u rishikuan nga grupi i punës.  Grupi i Punës i ngritur me Urdhrin e DPA nr. 281, datë 22.4.2018, “Për krijimin e Grupit të Punës për rishikimin dhe ndryshimin e ligjit nr.9154, datë 06.11.2003, “Për Arkivat”, mori në shqyrtim dy sugjerimet e paraqitura.  Sugjerimi i parë është si më poshtë:   1. Shfrytëzimi i dokumenteve që ruhen në bazat e të dhënave shtetërore, apo në sistemet elektronike shtetërore.  * Dokumentet që ruhen në bazat e të dhënave shtetërore, apo në sistemet e të dhënave shtetërore, shfrytëzohen në përputhje me rregullat e këtij ligji. * Dokumentet e krijuara dhe/ose të ngarkuara në sistemin elektronik të projekt-akteve të Këshillit të Ministrave e-akte, që prej fillimit të funksionimit të këtij sistemi, konsiderohen pjesë e dokumentacionit të projekt-aktit. Ky rregull zbatohet për të gjitha dokumentet që janë ngarkuar në këtë sistem nga organet kompetente sipas legjislacionit “Për organizimin dhe funksionimin e Këshillit të Ministrave” duke përfshirë dokumentet elektronike që përmbajnë nënshkrimin elektronik, apo vulën elektronike, dokumentet e tjera në format elektronik që nuk i përmbajnë këto elemente, si dhe dokumentet që ngarkohen si kopje e një dokumenti shkresor (hardcopy) të vlefshëm të krijuar jashtë sistemit. * Dokumentet e përcaktuara në pikën 2 të këtij neni, në rast nevoje të arkivimit dhe/ose shpërndarjes e shfrytëzimit në format shkresor (hardcopy) nga të tretë, pas printimit shoqërohen me vulën e institucionit, ose me element të tjerë teknologjikë të autentifikimit si: barcode, kode QR, etj.   *Këtë sugjerim Grupi i Punës e pranoi duke e shtuar si pjesë të nenit 61, të Ligjit aktual “Për Arkivat”, pas pikës 2. Pjesa e shfrytëzimit të dokumentit elektronik nuk është e shtjelluar në ligjin aktual “Për Arkivat” dhe do të krijoj mundësi për shfrytëzim të mëtejshëm të këtyre dokumenteve.*  Sugjerimi i dytë është si më poshtë:   * **Neni 9, pika 2, shkronja “e” ndryshohet si më poshtë:**   e) institucionet arkivore jo publike. ë) arkivat private.   * **Neni 13, pika 2 ndryshohet si më poshtë:**   Arkivat e tjera, që bëjnë pjesë në rrjetin arkivor kombëtar, të përshkruara në nenin 9 shkronjat “c”, “ç”, “dh”, “e” dhe “ë”, kanë varësi metodologjike-profesionale nga Drejtoria e Përgjithshme e Arkivave.   * **Neni 25, pika 1 ndryshohet si më poshtë:**   Institucionet arkivore jo publike dhe arkivat private e ushtrojnë veprimtarinë e tyre pasi licencohen nga Këshilli i Lartë i Arkivave me propozimin e Drejtorisë së Përgjithshme të Arkivave. Kriteret për licencim përcaktohen nga Këshilli i Ministrave.   * **Neni 32 ndryshohet si më poshtë:**   1. Shteti liron nga detyrimet fiskale pronarët e institucioneve arkivore jo publike që zhvillojnë veprimtari kulturore dhe shkencore në kuadër të identifikimit, njohjes dhe vlerësimit të dokumenteve me rëndësi historike kombëtare, në përputhje me ligjin nr. 7892, datë 12.12.1994 “Për sponsorizimet”.  2. Shteti liron nga detyrimet vjetore fiskale pronarët arkivave private, që u dhurojnë arkivave shtetërore dokumente të shpallura me rëndësi historike kombëtare, në përputhje me ligjin nr. 7892, datë 12.12. 1994 “Për sponsorizimet”.  *Këtë sugjerim Grupi i Punës nuk e pranoi sepse përcaktimi institucion arkivor jopublik është term i përcaktuar në ligjin “Për Arkivat”***,** ku thuhet"Arkivajanë institucionet shtetërore ose joshtetërore të specializuara, që mbledhin, përpunojnë, administrojnë, ruajnë dhe shërbejnë pasurinë arkivore, e cila mbrohet dhe sigurohet nga shteti. Arkiva janë edhe njësitë strukturore e nënstrukturore te institucioneve te administratës shtetërore qendrore e vendore, qe evidencojnë, ruajnë, përpunojnë dhe vënë në shfrytëzim dokumentet e krijuara prej tyre”.  Në këtë kuptim shtimi i termit “Institucione arkivore jo publike” nuk është i nevojshëm pasi ligji përcakton se “Arkiva privat” janë institucionet joshtetërore të specializuara, që mbledhin, përpunojnë, administrojnë, ruajnë dhe shërbejnë pasurinë arkivore.  Rrjedhimisht sugjerimet në lidhje me ndryshimet në nenin 9 pika 2, nenin 13 pika 2 dhe nenin 25 pika 1 nuk pranohen.  Për sa i përket sugjerimit të ndryshimit të nenit 32 ku sugjerohet shtimi i pikës 1 konkretisht *“Shteti liron nga detyrimet fiskale pronarët e institucioneve arkivore jo publike që zhvillojnë veprimtari kulturore dhe shkencore në kuadër të identifikimit, njohjes dhe vlerësimit të dokumenteve me rëndësi historike kombëtare, në përputhje me ligjin nr. 7892, datë 12.12.1994 “Për sponsorizimet”.”*, do të linte vend për interpretim nga ana e institucioneve arkivore jo publike dhe rrjedhimisht dhe shmangie nga detyrimet fiskale.  Sugjerimi për shtimin e pikës 1 në nenin 32 nuk pranohet. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Në mbështetje dhe në zbatim të ndryshimeve ligjore: do të nxirren aktet nënligjore si dhe do të ndryshohen dhe Normat Tekniko-Profesionale dhe Metodologjike të Shërbimit Arkivor në Republikën e Shqipërisë, etj.  Për zbatimin e opsionit të preferuar, ngarkohen të gjitha institucione shtetërore të cilat prodhojnë dokument administrativ.  Për ta bërë më efektiv zbatimin e këtij projektligji, procesi do të monitorohet nga Drejtoria e Inspektimeve dhe Trajnimeve, pranë Drejtorisë së Përgjithshme të Arkivave.  Gjithashtu nevojitet që, Drejtoria e Përgjithshme e Arkivave, vetë ose në bashkëpunim me institucione të arsimit të lartë dhe/ose Shkollën Shqiptare të Administratës Publike, të zhvilloj trajnime dhe/ose praktika arkivore, të thelluara ose afatshkurtra, dhe pas dhënies me sukses të testimit të pajisë me “Dëshminë e Arkivistit”, nëpunësit e sistemit arkivor. Po ashtu, është përcaktuar metodika që ndiqet për të përcaktuar numrin e nevojshëm të punonjësve, me qëllim zbatimin e këtij projektligji. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

* ***Jepni kontekstin e politikës***

Fillimet e veprimtarisë arkivore, në vendin tonë, datojnë që nga antikiteti, por momenti i parë i rëndësishëm për historinë e arkivave shqiptare është projektligji i vitit 1932 “Për krijimin e Arkivës së Përgjithshme të Shtetit dhe të Kronikës Historike”, në nenin 1 të të cilit përcaktohej: “Krijohet në kryeqytet një Arkivë e Përgjithshme e Shtetit, për me përmbledh e ruajtë gjithë dokumentet zyrtare”. Megjithëse projektligji nuk u zbatua, ai u bë një shtysë e rëndësishme për zhvillimin e veprimtarisë arkivore.

Lufta e Dytë Botërore i ngadalësoi nismat e marra nga organet shtetërore për arkivat  dhe ata, deri në përfundim të saj, mbetën në nivelin e sekretari- arkivave, si njësi strukturore të institucioneve, që ndiqnin dhe ishin përgjegjëse vetëm për administrimin e dokumenteve të tyre. Megjithatë, në sajë të veprimtarisë së këtyre njësive strukturore, u bë e mundur të ruhen e të trashëgohen sasi të konsiderueshme dokumentesh, me shtrirje pothuajse gjithëpërfshirëse në subjekte, kohë, hapësirë dhe në përmbajtje.

Me urdhëresën e Këshillit të Ministrave nr.21, datë 8.6.1949, u krijua Arkivi i Shtetit, në varësi të Institutit të Studimeve, si person juridik që do të merrte përsipër administrimin e Fondit Arkivor Kombëtar. Në vitin 1951, Arkivi i Shtetit kaloi në varësi të Ministrisë së Punëve të Brendshme. Në vitin 1955, me një vendim të Byrosë Politike të PPSH, u quajt Drejtoria e Arkivave të Shtetit, deri në vitin 1962. Po këtë vit, u krijua Drejtoria e Përgjithshme e Arkivave të Shtetit, në varësi të Këshillit të Ministrave. Krahas të qenit organ qendror, kjo Drejtori kishte dhe ka edhe atributet e Arkivit Qendror Shtetëror, si arkivi më i rëndësishëm dhe më i pasuri rrjetit arkivor të vendit. Që prej vitit DPA është anëtare e ICA (International Council on Archives), organ në varësi të UNESCO-s, dhe ka marrëveshje bashkëpunimi me disa vende, si me Kosovën, Maqedoninë e Veriut, Malin e Zi, Hungarinë, Izraelin, Bullgarinë, Turqinë dhe Emiratet e Bashkuara Arabe.

Në vitin 1964, u vu si detyrë që të bëhej një organizim mbi baza shkencore i arkivave tekniko-shkencorë, dhe në vitin 1965 Drejtoria e Përgjithshme e Arkivave nxori rregulloren për arkivat tekniko-shkencorë dhe të kino-foto-fono dokumenteve. Në 1972, DPA pasuroi më tej rregulloren e viti 1965 duke nxjerrë dhe udhëzimin përkatës, gjë e cila u bë dhe në vitin 1984. Pothuajse të njëjtën rrugë ka ndjekur dhe përsosja e arkivave për dokumentet në figurë dhe në zë. Në 1972, DPA rishikoi rregulloren e vitit 1965 dhe hartoi rregulloren e re për dokumentet kino-foto-fonografike, kurse, në vitin 1973, Ministria e Arsimit dhe Kulturës, organizoi “Arkivin Shtetëror të Filmit”, për të arritur në sanksionimin ligjor në ligjin nr.9154, datë 6.11.2003, “Për arkivat”. Arkivi Qendror Teknik i Ndërtimit dhe Arkivi Qendror Shtetëror i Filmit janë pjesë e rëndësishme e rrjetit arkivor në Republikën e Shqipërisë.

Në të gjitha aktet ligjore e nënligjore, në vazhdimësi, për krijimin dhe funksionimin e organeve të administratës shtetërore, përfshiheshin detyra edhe për administrimin dhe ruajtjen e dokumenteve.

Më 19.06.1984, për herë të parë, Kuvendi i Shqipërisë miratoi ligjin nr. 6893 “Për fondin arkivor të shtetit dhe për arkivat”. Pas ndryshimit të sistemit politik, në korrik 1994, Kuvendi i Republikës së Shqipërisë, në mbështetje të nenit 16 të ligjit 7491, datë 24.04.1991 “Për dispozitat kryesore kushtetuese”, me propozim të Këshillit të Ministrave, miratoi ligjin “Për fondin arkivor kombëtar dhe për arkivat”. Pothuajse një dhjetëvjeçar më vonë, Kuvendi miratoi Ligjin 9154, datë 06.11.2003 “Për Arkivat”. Në bazë dhe në zbatim të këtij Ligji, është hartuar gjithë korniza nënligjore rregullatore e punës në arkiva.

Pjesë e rrjetit arkivor janë dhe arkivat vendore, ato të sistemit dhe arkivat e tipologjisë.

Për herë të parë, detyra e krijimit të arkivave vendore u caktua në vitin 1960, megjithatë, arkivat e para vendore u ngritën vetëm në vitin 1985, në zbatim të VKM nr.72, datë14.03.1985 “Për ngritjen e arkivave shtetërore në rrethe”. U ndërtuan ndërtesa të reja arkivore në Pogradec, Dibër, Mirditë, Lushnje, Gjirokastër dhe Elbasan. Në vitin 2001, me VKM nr.683, datë 13.12.2003 “Për organizimin e rrjetit arkivor vendor”, u krijuan 12 arkiva shtetërore vendore.

Arkivat e para të sistemit janë: Arkivi i Ministrisë së Brendshme, Arkivi i Ministrisë së Mbrojtjes dhe Arkivi i Ministrisë së Jashtme, të tre të krijuar me VKM nr. 89, datë 21.03.1964. Këto arkiva administrativisht varen drejtpërdrejt nga ministritë përkatëse, kurse, nga ana metodike, nga Drejtoria e Përgjithshme e Arkivave. Me ligjet e vitit 1993 dhe 2003, u krijuan edhe disa arkiva të tjera, si Arkivi i Kuvendit të Shqipërisë dhe ai i Presidentit, Arkivi i Sistemit të Drejtësisë, si dhe arkivat e institucioneve të tjera që, sipas Kushtetutës së Republikës së Shqipërisë, janë institucione të pavarura.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

*Përshkrimi i natyrës së problemit:*

Legjislacioni për arkivat ka nevojë për ndryshime në mirorganizimin e rrjetit arkivor të Republikës së Shqipërisë, si dhe një ndarje më të qartë të kompetencave. Kjo politikë synon të organizojë, drejtojë dhe të kontrollojë zbatimin e njehsuar të standardeve arkivore dhe të rrjetit arkivor të vendit. Gjithashtu, rrjeti arkivor i Republikës së Shqipërisë ka hasur problematika duke mos zbatuar rregullat bazë arkivore në mënyrën e ruajtjes së dokumentacionit, si nga ana e burimeve njerëzore, ashtu dhe nga mënyra e ruajtjes së dokumentacionit me rëndësi historike kombëtare.

*Identifikimi i shkaqeve të problemit:*

Shkaqet e problematikave si më sipër përshkruar, lidhen ngushtësisht me faktin se legjislacioni aktual për arkivat nuk harmonizohet me legjislacionin në fuqi.

*Përshkrimi i shtrirjes së problemit:*

Problematikat e konstatuara:

1. Problematika që lidhen me nevojën e ndarjes qartë të terminologjisë dhe të kompetencave si “arkivat e përhershme”, të cilat përcaktohen si arkivat e destinacionit final të dokumentacionit, si dhe “arkivat në veprim” ku përfshihen arkivat në veprim të autoriteteve publike.
2. Nevoja për shfuqizimin e përcaktimeve për Komisionin e Deklasifikimit dhe Zhvlerësimit të Informacionit të Klasifikuar “sekret shtetëror”, pasi këto ndryshime janë të detajuara në Ligjin nr.8457, datë 11.02.1999 “Për informacionin e klasifikuar "sekret shtetëror””, *i ndryshuar*, dhe nuk është e nevojshme të përsëriten.

Gjithashtu shfuqizimi i nenit 12 të ligjit për arkivat pasi ka mospërputhje me ligjin nr. 152/2013 “Për nëpunësin civil”, *të ndryshuar.*

1. Problematika që lidhen me standardet e përzgjedhjes së arkivistit dhe trajnimit të tyre profesional, është një nga problematikat të hasura më shpesh nga grupet e inspektimit të zhvillara nga Drejtoria e Përgjithshme e Arkivave, si organi që drejton e kontrollon zbatimin e njësuar të shërbimit arkivor. Po ashtu, parashtrohet dhe nevoja për përcaktimin e metodikave për numrin e punonjësve të sekretari- arkivat e autoritetet publike, në mënyrë që puna arkivore të ketë cilësi dhe të kryhet brenda afateve ligjore.
2. Problematika që lidhen me mospërputhjen ndërmjet Ligjit nr. 10273, datë 29.04.2010 “Për dokumentin elektronik”, *i ndryshuar,* si dhe Kapitullit V, të Ligjit 9154, datë 06.11.2003, “Për arkivat”, për sa i përket ruajtjes së dokumentit elektronik, i cili, si çdo dokument tjetër, duhet të arkivohet. Nevojitet të përcaktohen rregulla për hartimin, evidentimin, qarkullimin, përpunimin tekniko- profesional, ekspertizën e vlerës së ruajtjes, shumëfishimin, shërbimin e dokumentit elektronik.
3. Problematika në lidhje me dorëzimin në kohë të dokumentit, në arkivat e përhershme historike, që sipas ligjit aktual është 10 vjet pas krijimit të tyre. Nevojitet të rishikohet afati i dorëzimit të dokumenteve administrative, pasi periudha aktuale është e pamjaftueshme për humbjen e vlerës operative të dokumentit, si kushti i parë i dorëzimit në arkiv. Gjithashtu, nga inspektimet e bëra, aktualisht, mesatarja e dorëzimit të dokumentacionit, në arkivat e përhershëm, është 26 vjet pas krijimit.
4. Problematika që lidhen me të drejtën e informimit, i cili nuk përputhet me legjislacionin arkivor, pasi arkivat e përhershme njohin parimin e shfrytëzimit. E drejta e shfrytëzimit të dokumenteve arkivore në arkivat e përhershme realizon dhe të drejtën e informimit. Nevojitet të riformulohet, vetëm në rastin e arkivave të përhershme (historike), që “e drejta e informimit” të bëhet “e drejta e shfrytëzimit”.
5. Institucionet joshtetërore dhe personat juridikë e fizikë privatë, që me legjislacionin specifik të rregullimit të tyre zotërojnë dokumentacion, ruajtja e të cilit është i detyrueshëm për shkak të funksionit publik, të shpallur RHK nga Drejtoria e Përgjithshme e Arkivave, dorëzojnë dokumentacionin në përputhje me afatet të përcaktuara me urdhër të përbashkët të Drejtorisë së Përgjithshme të Arkivave dhe ministrisë përgjegjëse të fushës së veprimtarisë së tyre.
6. Është e nevojshme përcaktimi i emërtesave fikse për arkivat e sistemit, pasi deri tani kanë marrë emrin e ministrive përkatëse, edhe pse këto emërtesa ndryshojnë vazhdimisht. Për këtë arsye nevojitet të përzgjidhen emërtesa që gjenden gjerësisht në vendet evropiane si “Arkivi Historik dhe Diplomatik”, “Arkivi i Forcave të Armatosura” dhe “Arkivi i Punëve të Brendshme”.

Shkaqet e probleme të sipërcituara kanë ardhur si rezultat i faktit se ligji është shumë i hershëm dhe nuk është i harmonizuar me legjislacionin në fuqi.

*Grupet e prekura nga ky problem:*

Grupet i prekur nga problematikat e analizuara është gjithë Rrjeti Arkivor i Republikës së Shqipërisë, konkretisht:

* Drejtoria e Përgjithshme e Arkivave, ku përfshihet Arkivi Qendror Shtetëror dhe Arkivat Shtetërore Vendore;
* Arkivat e tipologjisë (Arkivi Qendror i Filmit, Arkivi Qendror Teknik, Arkivi i Sigurimeve Shoqërore etj.)
* Arkivat Shtetëror të Sistemit që funksionojnë pranë institucioneve shtetërore fondkrijuese;
* Arkivat Private;

Gjithashtu preket nga këto probleme dhe shoqëria civile, qytetarët, studiuesit, pasi hasen me probleme rreth të drejtës së informimit, mbrojtjes së të drejtave personale etj.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojëqeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

*Pse qeveria planifikon të ndërhyjë dhe pse është e nevojshme:*

Për autoritetet publike, ndryshimet ligjore synojnë ruajtjen e të dhënave publike dhe mirëadministrimin dhe shërbimin e informacionit. Për publikun, ndryshimet sigurojnë qasje të lirë për më shumë se 1500 vjet histori kombëtare dhe bashkojmë njerëz me miliona histori të ruajtura në dosjet tona. Për arkivat e rrjetit arkivor, DPA është njëherazi lider dhe mbështetje, duke ndihmuar ato të krijojnë dhe strukturojnë aftësi dhe kapacitete të nevojshme për të mbështetur fondin arkivor kombëtar. Për qarqet akademike, studiues dhe të tjerë të angazhuar në kërkime të ndryshme, ne ofrojmë mundësi të gjera për bashkëpunim dhe partneritet.

Vizioni ynë është që arkivat, krahas detyrave të mësipërme, të jenë të hapura, tërheqëse dhe bashkëkohore. Përmirësimi i cilësisë së shërbimit arkivor, garantimi i ruajtjes dhe administrimit të kujtesës kolektive kombëtare, rritja e atraktivitetit, fondit arkivor dhe aftësive profesionale të arkivistëve, mirëmenazhimi i institucionit dhe mirëqeverisja e administratës publike, nëpërmjet ndihmës së teknologjisë së informacionit, programeve inovatore, qasjes së hapur dhe bashkëpunuese, përbëjnë thelbin e kësaj strategjie.

*Çfarë shpreson të trajtojë qeveria nëpërmjet kësaj ndërhyrjeje:*

Nëpërmjet kësaj ndërhyrjeje shpresohet/synohet të mirëorganizohet rrjeti arkivor i Republikës së Shqipërisë si dhe përmirësimi i cilësisë së shërbimit arkivor dhe administrimi i kujtesës kolektive kombëtare.

*Puna ekzistuese që është realizuar tashmë:*

Me urdhrin e Kryeministrit nr. 13, datë 18.01.2018, “Për ngritjen e grupit ndërinstitucional të punës për përgatitjen e ndryshimeve të legjislacionit për përmirësimin e punës me dokumentet në Republikën e Shqipërisë”, kryesuar nga drejtori i Drejtorisë së Përgjithshme.

Bazuar në Urdhrin e DPA nr.281, datë 22.4.2018, “Për krijimin e Grupit të Punës për rishikimin dhe ndryshimin e ligjit nr.9154, datë 06.11.2003, “Për Arkivat”, Grupi i Punës, i rishikoi ndryshimet në ligjin “Për Arkivat”, të hartuara në vitin 2018, duke i thjeshtuar ato dhe duke propozuar për të ndryshuar 13 nene të ligjit.

Propozimi për ndryshimet ligjore është miratuar në Këshillin e Lartë të Arkivave.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

1. Zgjidhja e disa problematikave që i përkasin çështjes thelbësisht arkivore, të hasura, kryesisht, në praktikë gjatë zbatimit të ligjit ekzistues.
2. Qartësimi i terminologjisë dhe kompetencave të Drejtorisë së Përgjithshme të Arkivave.
3. Zgjatja e afateve të dorëzimit të dokumentacionit nga arkivat në veprim, në arkivin e përhershëm (historik), në 15-25 vjet pas krijimit të dokumentit.
4. Vendosja e standardeve të përzgjedhjes së arkivistit dhe trajnimit të tij profesional, si dhe përcaktimi i metodikave për numrin e punonjësve të sekretari- arkivat e autoriteteve publike.
5. Garantim të ruajtjes së dokumentacionit të prodhuar nga subjektet private, që prodhojnë dokumentacion për interes publik.
6. Qartësimi i zbatimit të parimit të së drejtës së informimit në rastet e arkivave të përhershme, duke e harmonizuar me parimet e ndjekura nga DPA.
7. Harmonizimi i ligjit për arkivat me legjislacionin në fuqi, duke shmangur rastet e mospërputhjeve dhe/ose mbivendosjeve në terminologji, afate dhe përcaktime të tjera, brenda vitit 2022.
8. Plotësimi i legjislacionit të zbatueshëm për arkivat me përcaktime ligjore dhe nënligjore në përputhje me praktikat më të mira.
9. Riorganizimi i rrjetit arkivor ne Republikën e Shqipërisë brenda vitit 2022/3. Përcaktimi i emërtesave fikse të arkivave të sistemit, si “Arkivi Historik dhe Diplomatik”, “Arkivi i Forcave të Armatosura” dhe “Arkivi i Punëve të Brendshme”.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

**Opsioni 0: Status Quo -** Ligji nr. 9154, datë 06.11.2003, “Për arkivat”

Ky opsion nuk sjell asnjë ndryshim, dhe nuk rregullon dhe as përmbush hapësirat dhe vakumet ligjore që janë aktualisht në legjislacionin shqiptar.

Ligji i arkivave do të vijojë të jetë në mospërputhje me legjislacionin në fuqi.

Rrjeti arkivor do të vijojë me organizimin e vjetër që ka duke ruajtur traditën prej 70-80 vjeçare, gjë që nuk është në përputhje me standardet e praktikat më të mira perëndimore si modeli gjerman, baltik apo edhe britanik.

Për më tepër, nuk mundëson arritjen e objektivave të vendosura.

Rrjeti arkivor do të vijonte me organizimin e vjetër duke bërë që kontrollet nga Drejtoria e Përgjithshme e Arkivave, si organi më i lartë i rrjetit arkivor, të minimizohen në inspektime rutinë në një herë në vit. Gjithë problematikat e hasura në praktikë gjatë inspektimeve, si dorëzimi i dokumententacionit nga fondkrijuesit në arkivat e sistemit pa e deklasifikuar atë, apo edhe lënia e sasive të mëdha të dokumentacionit të papërpunuar, etj., të vijojnë edhe në të ardhmen.

Mos ndryshimi i ligjit për arkivat do të linte shumë në hije arkivat e sistemit në lidhje me shpërndarjen e resurseve ekonomike apo edhe të burimeve njerëzore. Këto arkiva, duke qenë në varësi të ministrive të linjës, duke mos pasur objekt të veprimtarisë ruajtjen e dokumentacionit me rëndësi historike kombëtare, kanë risk të lartë të mos shpërndarjes së drejtë të fondeve, duke mos u dhënë rëndësinë e duhur dokumentit arkivor në mënyrën dhe në kushtet e ruajtjes.

Kushtet e ruajtjes së arkivave janë specifike. Letra, duke qenë material organik dhe i degradueshëm, me kalimin e kohës e humbet aftësinë e saj për t’i bërë ballë faktorit atmosferik. Për këtë arsye, kushtet në të cilat duhet të ruhen arkivat janë të rrepta si, për shembull: temperatura e ambienteve të ruajtjes nuk duhet të jetë mbi 20°C dhe jo më shumë se 65% për lagështinë”. Për më tepër, ndriçimi në mjediset arkivore duhet të jetë i kontrolluar dhe artificial, duke bërë që, me këto tri kritere, të mund të përballet rreziku që i kanoset letrës përmes degradimit të vazhdueshëm të saj prej lagështirës, temperaturës dhe ndriçimit. Përtej lagështirës, që përbën rrezikun afatgjatë, por që është më i madhi që i kanoset letrës, tjetër rrezik është dhe zjarri, prej të cilit nevojitet që të ruhet dokumentacioni arkivor.

Duke qenë se, siç trajtuam, lagështira është edhe më e rrezikshme se vetë zjarri, normativa, standardet ndërkombëtare dhe literatura, i jep peshë të veçantë nevojës që sistemet antizjarr të jenë me material që, nëse përdoren, të mos e bëjnë dokumentin arkivor të papërdorshëm.

Për sa i përket shpërndarjes së burimeve njerëzore, si e përmendëm më sipër, specialisti i arkivit shpesh nuk merr rëndësinë e duhur në ministritë nga ku varen arkivat e e sistemit, duke rrezikuar humbjen e vlerës së dokumentit me rëndësi historike kombëtare.

Gjithashtu, shërbimi i dokumentacionit do të vijonte si është duke u dhënë shumë pak mundësi studiuesve apo personave të interesuar të studiojnë dokumentin në një sallë studimi.

**Opsioni 1: Ndryshimi i ligjit ekzistues**.

Opsioni 1 është i preferohet përpara status quo-në, sepse zgjidh ngërçet dhe problemet e pranishme prej vitesh.

Mundëson plotësimin e boshllëqeve ligjore te evidentuara, eliminimin e mospërputhjeve dhe mbivendosjeve me legjislacionin në fuqi si dhe organizimin e DPA, strukturave përkatëse në institucionet shtetërore si dhe praktikave arkivore sipas standardeve moderne.

**Opsioni 2: Të hartohet dhe miratohet një ligj i ri**.

Miratimi i një ligji të ri do të mundësonte arritjen e objektivave dhe zgjidhjen e problemeve të konstatuara, do të ishte një opsion i cili do të sillte më shumë kosto (administrative). Njëkohësisht, edhe procesi i miratimit të këtij akti ligjor të ri do të kërkonte më shumë kohë në krahasim me miratimin e një ligji ndryshues.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
  + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
  + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*
* *Identifikoni se kush preket.*

Opsioni i preferuar prek më konkretisht rrjetin arkivor të Republikës së Shqipërisë.

Ndikimet e drejtpërdrejta

* Kontroll më efektiv mbi të gjitha arkivat e përhershme historike nga Drejtoria e Përgjithshme e Arkivave.
* Shpërndarje më e drejtë e burimeve njerëzore, duke shmangur situatën në disa arkiva ku përpunimi tekniko- shkencor i dokumentit ka prapambetje të madhe;
* Përmirësimi i kushteve fizike, duke shmangur situatën në disa arkiva historike ku kushtet e ruajtjes së dokumentacionit janë në shkelje të ligjit;
* Shpërndarje më e drejtë e burimeve ekonomike për arkivat historike të cilat shpesh herë nuk marrin përparësinë e duhur nga institucionet që i kanë në varësi;
* Koordinim më efektiv i shërbimit të dokumentacionit historik, pasi studiuesi nuk ka më nevojë të shkojë në disa institucione për t’iu shërbyer dokumenti historik, por koordinohet shërbimi nëpërmjet Drejtorisë së Përgjithshme të Arkivave.
* Bashkimi i të gjitha funksioneve horizontale të institucioneve në fjalë.

Ndikimet ekonomike

Ky propozim nuk kërkon ri planifikim të fondeve të buxhetit të shtetit, qoftë në rritje apo shpenzime kapitale. Shpenzimet kapitale që janë të domosdoshme për zbatimin e ligjit, duke evidentuar nevojat e ruajtjes së gjithë fondit arkivor që do të ruajë Drejtoria e Përgjithshme e Arkivave, janë 270 milionë, të shtrira nga 90 milionë lekë për një periudhë tre vjeçare, PBA 2020-2022, si dhe rritjen në masën proporcionale të tavanit vjetor të shpenzimeve kapitale të DPA-së. Shuma e nevojshme e parashikuar për të arritur objektivat do të arrihet nëpërmjet transferimit proporcional të shpenzimeve kapitale të institucioneve që kanë në varësi arkiva historikë, të parashikuara për t’u përdorur për arkiva, të cilat do të kalojnë në varësi të Drejtorisë së Përgjithshme të Arkivave.

Risqet e alternativës së dytë

* Mosbashkimi i plotë i burimeve njerëzore, duke i shtuar edhe kapacitetet e nevojshme të funksioneve horizontale.

**Ndikimi për qytetarët**

Ndikimet e drejtpërdrejta

- Përmirësimi i shërbimit arkivor të Republikës së Shqipërisë duke i bërë Arkivat e Sistemit më të prekshme për qytetarët apo për studiuesit duke mundësuar:

* Lehtësimi i shërbimit arkivor dhe shfrytëzim i dokumentacionit nëpërmjet Sallës së Studimit, sipas kushteve dhe orareve të përshtatshme, duke u dhënë mundësi qytetarëve dhe studiuesve ta marrin këtë shërbim edhe pas orarit zyrtar si dhe të shtunave, sipas orareve të miratuara me VKM Nr. 360 “Për miratimin e rregullores dhe organizimin e Drejtorisë së Përgjithshme të Arkivave”.
* Promovimi i herë pas hershëm i dokumenteve në arkivat e sistemit nëpërmjet ekspozitave duke nxjerrë në dritë dokumentin me rëndësi historike kombëtare të të gjithë arkivave të përhershme.

Ndikim ekonomik

Ndikim ekonomik për qytetarët nuk ka, pasi tarifat e shërbimit arkivor në Republikën e Shqipërisë janë të njehsuara për gjithë rrjetin arkivor nëpërmjet Urdhrit Nr.247, datë 28.07.2017 “Për miratimin e tarifave të njehsuara të shërbimit të dokumentacionit në rrjetin arkivor kombëtar të Republikës së Shqipërisë” *i ndryshuar*.

Ndikime jo të drejtpërdrejta për qytetarët dhe bizneset

Masat që do të implementohen nëpërmjet kësaj nisme do të ndikojnë pozitivisht tek qytetarët dhe bizneset, pasi do të arrihet jo vetëm qartësimi i funksioneve të Drejtorisë së Përgjithshme të Arkivave, por edhe riorganizimi i tyre duke, përmirësuar kapacitetet administrative dhe funksionale të këtij institucioni, e për rrjedhojë dhe shërbimet që DPA ofron tek qytetarët/bizneset.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni 1, i preferuar, kryerja e disa ndryshimeve në ligjin “Për Arkivat”, do të trajtojë në tërësi problemet që janë konstatuar në ligjin aktual.

Këto ndryshime ligjore do të çonin në realizimin e të gjitha objektivave si harmonizimin e ligjit për arkivat me legjislacionin në fuqi, duke shmangur rastet e mospërputhjeve ose mbivendosjeve në terminologji, afate dhe përcaktime te tjera.

Gjithashtu synohet të ndërhyhet edhe në çështje të mirëfillta arkivore, si afati i dorëzimit të dokumenteve, garantimi i parimit të operativitetit, duke ndarë qartazi arkivat në veprim dhe arkivat historike. Po ashtu, synohet dhe mundësia e riorganizimit të Rrjetit Arkivor në Republikën e Shqipërisë, çka garanton organizimin, kontrollin më efektiv të disa prej arkivave historike.

* Riorganizimi i rrjetit arkivor i jep rëndësinë e duhur, duke e siguruar dhe administruar/ arkivuar dokumentet me rëndësi historike kombëtare sipas të gjitha normave tekniko profesionale dhe standardeve ndërkombëtare.

Përmirësimi i cilësisë së shërbimit arkivor, garantimi i ruajtjes dhe administrimit të kujtesës kolektive kombëtare, rritja e atraktivitetit, fondit arkivor dhe aftësive profesionale të arkivistëve, mirëmenaxhimi i institucionit dhe mirëqeverisja e administratës publike, nëpërmjet ndihmës së teknologjisë së informacionit, programeve risuese, qasjes së hapur dhe bashkëpunuese, përbëjnë thelbin e kësaj strategjie.

Kapërcimi i krizës kalimtare të arkivit dhe arritja që arkivat të jenë të përpunuara, të dorëzohen në kohë, të ruhen në kushtet optimale dhe të shërbehen në përputhje me teknologjinë më bashkëkohore, duke u promovuar me mënyrat më të mira të kohës.

Ndërkaq, arkivi është relativisht mbrapa dhe kërkon një vëmendje të veçantë për realizimin e qëllimeve për të cilat ose vendosen rishtazi si prioritete (qëllimi 7, sfida e arkivimit të dokumentit elektronik), ose nuk kanë ekzistuar kapacitetet e nevojshme (qëllimi 4, detyrimi i institucioneve për dorëzimin e dokumentacionit në afat dhe me cilësi), ose janë trajtuar gjerësisht ndër vite, por kanë nevojë të përputhen me praktikat më të mira botërore (qëllimi 2, ruajtja nga faktori njerëzor).

Opsioni 1 paraqet më pak kosto në administratë, krahasuar me opsionin 2 “Hartimi i një ligji të ri", si dhe kërkon më pak kohë për arritjen e objektivave.

Gjithashtu, në kuadër të teknikës legjislative, duke qenë se ndryshimet e propozuara nuk prekin më shumë se 70% të përmbajtjes së ligjit aktual, arrijmë në konkluzionin se hartimi i një ligji të ri (opsioni 2) do të ishte më pak i volitshëm se kryerja e ndryshimeve në ligjin aktual (opsioni 1).

Për të dhënë një ide më të qartë të arsyeve së përzgjedhjes së Opsionit 1, si opsioni i preferuar për implementimin e politikës, është përgatitur analiza multikritere.

Opsionet që janë marrë në konsideratë për analizën me shumë kritere janë:

Opsioni 0: – Ruajtja e status quo-së, të vijohet me kuadrin ligjor ekzistues;

Opsioni 1: – Ndryshimi i ligjit nr. 9154, datë 06.11.2003, “Për Arkivat”;

Opsioni2:- Hartimi i një ligji të ri.

Për të vlerësuar opsionet duke përdorur analizën me shumë kritere, janë ndjekur hapat e mëposhtëm:

Janë përcaktuar kriteret që tregojnë arritjen e objektivave:

- Krijimi i mekanizmave për një kontroll dhe organizim më të mirë të veprimtarive të

arkivave të sistemit ;

* Efikasiteti në shpërndarjen e drejtë e resurseve ekonomike dhe të burimeve njerëzore ;
* Efikasiteti në koordinimin e shërbimit të dokumentacionit ;
* Harmonizimi i kuadrit rregullator me legjislacionin për dokumentin elektronik;
* Kosto- efektiviteti.

Është vendosur pesha e kritereve sipas rëndësisë relative:

- Krijimi i mekanizmave për një kontroll dhe organizim më të mirë të veprimtarive të

arkivave të sistemit ; - 4

* Efikasiteti në shpërndarjen e drejtë e resurseve ekonomike dhe të burimeve njerëzore ; -5
* Efikasiteti në koordinimin e shërbimit të dokumentacionit ; -4
* Harmonizimi i kuadrit rregullator me legjislacionin për dokumentin elektronik;- 3
* Kosto- efektiviteti- 5

Pra, për të bërë dallimin e opsioneve nga njëra-tjetra dhe me qëllim përzgjedhjen e opsionit më të mirë, secili kriter është vlerësuar me një peshë specifike vlerësuar nga 1-5;

Gjithashtu, secili kriter në varësi të peshës së tij, është vlerësuar me pikë përkatëse sipas shkallës së preferencës për çdo opsion për secilin kriter nga 0-5 ku 0 përfaqëson opsionin më pak të preferuar dhe 5 atë më të preferuarin.

Matrica e performancës

|  |  |  |  |  |
| --- | --- | --- | --- | --- |
| Kriteret | Pesha | Opsioni 0 | Opsioni 1 | Opsioni 2 |
| Kontroll dhe organizim më i mirë i veprimtarive të arkivave të sistemit | 4 | 0 (0) | 4 (16) | 4 (16) |
| Shpërndarje e drejtë e resurseve ekonomike dhe të burimeve njerëzore | 5 | 1 (5) | 5 (25) | 5 (25) |
| Koordinim efektiv i shërbimit të dokumentacionit | 4 | 3 (12) | 4 (16) | 4 (16) |
| Harmonizimi i kuadrit rregullator me legjislacionin për dokumentin elektronik | 3 | 0 (0) | 3 (9) | 3 (9) |
| Kosto-efektiviteti | 5 | 2 (10) | 5 (25) | 2 (10) |
| Pikët |  | 27 | 91 | 76 |

***Analiza me shumë kritere tregon se opsioni 1, Ndryshimi i ligjit nr. 9154, datë 06.11.2003, “Për Arkivat”, është vlerësuar me më shumë pikë, për këtë arsye është përzgjedhur si opsion i preferuar.***

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Për zbatimin e opsionit të preferuar, ngarkohen në zbatimin e tij të gjitha institucione shtetërore, (institucionet e qeverisjes qendrore, institucionet e qeverisjes vendore, institucionet e pavarura, agjencitë autonome, ndërmarrjet shtetërore si dhe entet kontraktore).

Pengesat e mundshme për zbatimin e opsionit të zgjedhur janë mungesa e kapaciteteve administrative si dhe e kualifikimeve në burimet njerëzore.

Në kuadër të masave që do ndërmerren gjatë zbatimit të opsionit të preferuar, ato renditen si më poshtë vijon:

* Hartimi i akteve nënligjore për realizimin e objektivit (VKM, udhëzime, manuale dhe rekomandime);
* Organizimi i trajnimeve për specialistët e arkivit
* Ndërhyrje në restaurimin e vendruajtjet e arkivave historik duke i përshtatur sipas kushteve që duhen për ruajtjen e dokumenteve me vlerë historike.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

DPA nëpërmjet strukturave të saj, Drejtorisë së Inspektimeve dhe Trajnimeve do të verifikojë/monitorojë institucionet shtetërore dhe joshtetërore, në mënyrën e trajtimit të dokumentit me Rëndësi Historike Kombëtare .

Konkretisht do të monitorohen:

1. Hapja, certifikimi dhe plotësimi i regjistrave të evidencimit të dokumenteve;
2. Hartimi i dokumenteve me të gjithë elementet e përcaktuara;
3. Nënshkrimi dhe vulosja e dokumenteve;
4. Përpilimi i pasqyrës emërtuese të çeljes së dosjeve;
5. Administrimi i vulave në sekretari;
6. Plotësimi i kërkesave teknologjike të ruajtjes dhe sigurisë fizike të dokumenteve në sekretari;
7. Hartimi i listës konkrete me afatet e ruajtjes së dokumenteve;
8. Ngritja dhe funksionimi i komisionit të ekspertizës;
9. Përpunimi tekniko- shkencor i dokumenteve;
10. Përgatitja dhe dorëzimi i dokumenteve me Rëndësi Historike Kombëtare në arkivin shtetëror përkatës;
11. Zbatimi i procedurave të veçimit për asgjësim dhe asgjësimin e dokumenteve që kanë plotësuar afatin e ruajtjes dhe nuk paraqesin vlerë për ruajtje të mëtejshme.

*Identifikoni kriteret/treguesit për të matur arritjen e qëllimeve ose progresin drejt tyre.*

* Numri i dokumenteve që plotësojnë të gjithë elementët e detyrueshëm në kuadër të zbatimit të “Normave- Tekniko profesionale dhe metodologjike të shërbimit arkivor në Republikën e Shqipërisë”;
* Numri i kërkesave për dokumente dhe i vizitave nga qytetarë dhe studiues.
* Numri i dokumenteve me rëndësi historike kombëtare të ruajtura sipas kushteve që plotësojnë kërkesat e teknologjisë së ruajtjes së dokumenteve;
* Numri i trajnimeve të kryera nga punonjësit e arkivave

**Raporti i vlerësimit të ndikimit - Shtojca2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës** |  |  |  |  |  |  |  |  |  |  |
| Kosto për buxhetin – njëherë | 90 | 90 | 90 |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – njëherë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – njëherë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – njëherë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total** | **270 mil** |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në milion lekë** | | **Vlera aktuale neto në milion lekë** |
| **Kosto** | **Përfitimi** |
| Opsioni 0 | - |  |  |
| Opsioni 1 | 270 mil |  |  |
| Opsioni 2 | - |  |  |